我好想知道果2百幾個LIKE係邊度黎？？？除左烏冬係熱之外，所有熱食都唔係熱，連暖o既感覺都無，雖然熱，但唔好食，d烏冬淋gi gi。果件日式燒冬菇，我無從分辨佢有無燒過，或者燒左幾耐，我都唔係好敢食。d燒雞亦，十級乾，而且無味道。除左條天婦羅蝦、蟹棒，味道係正常之外，無乜幾件熟食係ok。刺身d蝦算大隻，但無味無道，比機會叫多隻，都係一樣。送o既海膽唔好味，怪怪地，希靈魚咸過咸魚，如果一定要讚，我惟有話服務人員態度不錯！總而言之，我個人長期內都唔會再去，我真係好想好想好想知道？